**KÜLÖNFÉLÉK**

**Tisztelt Bizottság!**

I. A Szombathelyi Szolgáltatási Szakképzési Centrum Horváth Boldizsár Közgazdasági és Informatikai Szakgimnáziumában került sor a Városi Tanévnyitó Ünnepség megrendezésére, illetve az iskolát kérte fel Önkormányzatunk az Október 23-i megemlékezésen az ünnepi műsor biztosítására.

Önkormányzatunk részéréről rendszeresen érkezik kérés a város köznevelési intézményei felé arra, hogy működjenek közre városi ünnepségek, megemlékezések lebonyolításában. A z intézmények közreműködését a Város a korábbi években 100 e Ft-os támogatással köszönte meg.

Előzőekre tekintettel fordult intézmény azzal a kéréssel a tisztelt Bizottsághoz, hogy a rendezvényeken való részvételüket 100-100 e Ft-tal támogatni szíveskedjék.

Javasolom a Tisztelt Bizottságnak, hogy a városi ünnepségeken résztvevő intézmények közreműködését a jövőben 100 e Ft-tal támogassa azzal, hogy a támogatást a műsor megrendezésére felkért intézmény a résztvevők elismerésére, intézményi programokra, eszközök beszerzésére fordíthatja.

Javasolom továbbá, hogy a Szombathelyi Szolgáltatási Szakképzési Centrum Horváth Boldizsár Közgazdasági és Informatikai Szakgimnáziuma részére a kért támogatást biztosítsa.

1. Szombathelyi Pedagógusok Szakmai Képviselete Idén 25 éves jubileumi közgyűlést tart a város és a fenntartók képviselőinek részvételével. A testület jelenlegi tagjai mellett az elmúlt 25 év tisztségviselőit és az alapító tagokat, valamint a jelenleg regnáló igazgatók is a meghívottak között szerepelnek. A Képviselet 275.000 Ft összegű támogatást kér a Bizottságtól.

Az önkormányzati forrásátadásról szóló 47/2013. (XII.4.) önkormányzati rendelete 4. § (11) bekezdése alapján tájékoztatom a Tisztelt Bizottságot, hogy

* a Szombathelyi Szolgáltatási Szakképzési Centrum (lejárt elszámolási határidők tekintetében) elszámolási kötelezettségeiknek eleget tett, a Szombathelyi Pedagógusok Szakmai Képviselete az elmúlt években támogatásban nem részesült,
* a Szombathelyi Szolgáltatási Szakképzési Centrum kérelmei tartalmazzák a 2015. és 2016. évi önkormányzati forrásból származó támogatások ismertetését,
* a kérelmek tartalmazzák a rendezvény időpontját, az aktuális kérelem tárgyát, összegét, továbbá
* az Oktatási kiadások „Oktatási, szociális és ifjúsági kiadások – tartalék” során rendelkezésre álló összegből biztosítható a támogatás.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**I.**

**HATÁROZATI JAVASLAT**

**……../2016. (X.25.) OSzB. sz. határozat**

1. Az Oktatási és Szociális Bizottság elhatározza, hogy a városi ünnepségeken résztvevő köznevelési intézmények közreműködését a jövőben 100 e Ft-tal támogatja. A támogatás a résztvevők elismerésére, intézményi programokra, eszközök beszerzésére fordítható.
2. A Bizottság felkéri az Egészségügyi és Közszolgálati Osztályt, hogy a támogatás fedezetét 2017. évtől az Oktatási kiadásokban tervezze.
3. A Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján, a Szombathelyi Szolgáltatási Szakképzési Centrum Horváth Boldizsár Közgazdasági és Informatikai Szakgimnáziuma részére, az Oktatási kiadások „Oktatási, szociális és ifjúsági kiadások – tartalék” sora terhére

* a Városi Tanévnyitó Ünnepség megrendezésére tekintettel 100.000,- Ft,
* az Október 23-i Városi megemlékezésen való közreműködésére tekintettel 100.000,- Ft

támogatást biztosít.

1. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelős: Koczka Tibor alpolgármester,**

**Rettegi Attila, a bizottság elnöke,**

**(Dr. Bencsics Enikő, az Egészségügyi és Közszolgálati Osztály** **vezetője,**

**Stéger Gábor, a Közgazdasági és Adó Osztály vezetője)**

**Határidő: azonnal**

**II.**

**HATÁROZATI JAVASLAT**

**……../2016. (X.25.) OSzB. sz. határozat**

1. A Bizottság Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján, a Szombathelyi Pedagógusok Szakmai Képviselete részére, az Oktatási kiadások „Oktatási, szociális és ifjúsági kiadások – tartalék” sora terhére a 25 éves jubileumi Közgyűlés megrendezéséhez ………………….. Ft összegű támogatást biztosít.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelős: Koczka Tibor alpolgármester,**

**Rettegi Attila, a bizottság elnöke,**

**(Dr. Bencsics Enikő, az Egészségügyi és Közszolgálati Osztály** **vezetője,**

**Stéger Gábor, a Közgazdasági és Adó Osztály vezetője)**

**Határidő: azonnal**